14 Ntho e tla re thusa ho sebedisa bolokolohi ba rona hantle, ke hore re tshepe Jehova, re mo dumelle hore a re tataise mme re hlomphe meedi eo a re behetseng yona. Ke yena ‘ya re rutang hore re itswele molemo, ya etsang hore re tsamaye tseleng eo re lokelang ho tsamaya ka yona.’ (Esa. 48:17) Re lokela ho dumela hore seo Lentswe la Modimo le se buang ke nnete ha le re: “Tsela ya motho wa lefatshe ha e matleng a hae. Ha ho matleng a motho ya tsamayang hore a tsamaise mehato ya hae.” (Jer. 10:23) Le ka mohla a re se keng ra itshetleha ka kutlwisiso ya rona, jwalokaha Adama a ile a etsa, hammoho le Baiseraele ba marabele. Ho e na le hoo, e se eka re ka ‘tshepa Jehova ka dipelo tsa rona tsohle.’—Liprov. 3:5. 15Utlwang, le mamele; le se ke la ithorisa, hobane ho bua Jehova. 16Neang Jehova, Modimo wa lona, letlotlo, a eso ho hlahise lefifi, maoto a lona a eso ho kgoptjwe dithabeng tsa bosiu, a eso ho fetole lesedi leo le le lebeletseng moriti wa lefu, le ho hlahisa botsho. 17Empa ekare ha le sa utlwe hoo, pelo ya ka e tla lla sephiring ka baka la boikgohomoso ba lona, mahlo a ka a tla lla, a be a lle, a tsholle meokgo, ke hobane mohlape wa Jehova o ya iswa kgolehong.